
PRIMĂRIA MUNICIPIULUI TIMISOARA                             Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE URBANĂ

Nr. U22007-000154/08.02.2007
REFERAT
privind aprobarea Planului Urbanistic Zonal “Zonă de locuinţe şi funcţiuni complementare”, extravilan Timişoara, aeroportul utilitar Cioca
Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara, aprobat prin HCL 157/2002 şi a Planului Urbanistic Zonal cu caracter director Timişoara - Nord aprobat prin HCL 325/2005;
Având în vedere documentaţia înregistrată la noi cu numărul U22007-000154 din 16.01.2007 prin care se solicită avizarea din punct de vedere urbanistic a Planului Urbanistic Zonal “Zonă de locuinţe şi funcţiuni complementare”, extravilan Timişoara, aeroportul utilitar Cioca;

Având în vedere cerinţele Certificatului de Urbanism nr. 3386/27.06.2005, prelungit în data de 02.05.2006;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal “Zonă de locuinţe şi funcţiuni complementare”, extravilan Timişoara, aeroportul utilitar Cioca.
Documentaţia a fost iniţiată la cererea beneficiarului Popovici Dorin Ioan Gheorghe şi elaborată de S.C. Atelier Trei S.R.L., proiect nr. 23/2005;
Terenul studiat în cadrul PUZ este situat în extravilanul municipiului Timişoara, în partea de nord, pe partea stângă a Căii Torontalului. Destinaţia actuală a amplasamentului este de zonă agricolă, prevăzută a fi zonă rezidenţială cu funcţiuni complementare, prin PUZ-ul cu caracter director Timişoara Nord;
Parcela studiată, în suprafaţă totală de 71500 mp, este înscrisă în CF 142169, nr. top. A 713/3 arabil extravilan în suprafaţă de 8200 mp şi nr. top A 715/1/4 arabil extravilan în suprafaţă de 63300 mp, conform extrasului CF anexat la documentaţie.
Prin prezenta documentaţie se propune sistematizarea zonei studiate, realizarea unei zone de locuire cu funcţiuni complementare. Amplasamentul se află în extravilan, în nord-vestul limitei intravilane a municipiului Timişoara, învecinându-se la sud-vest cu un canal colector HC 613, la sud-est cu canalul HC-715-5/1, în nord este mărginit de un drum de exploatare DE 715-5/1.
Pentru deservirea rutieră a parcelelor nou create, ce fac obiectul documentaţiei, este propusă amenajarea unei reţele rutiere, cu respectarea prevederilor din PUZ cu caracter director Timişoara – Nord şi în corelare cu documentaţia P.U.Z. „Zonă rezidenţială şi spaţii comerciale” Calea Torontalului, extravilanul municipiului Timişoara, aprobată prin HCL 374/2006, modificată cu HCL 519/2006. Astfel parcela studiată va fi mărginită în zona sa sudică de o arteră majoră cu un profil transversal de 26 m, cu posibilităţi de introducere a transportului în comun. Perpendicular pe această arteră se prevede un drum din trama majoră de circulaţie, cu două benzi pe sens, dezvoltat de o parte şi de alta a canalului HC 613 existent; se va proceda similar în cazul canalului HC-715-5/1. Drumul exploatare DE 715-5/1 va fi modernizat, ajungându-se la un drum cu două benzi de circulaţie.
Zona de locuinţe şi funcţiuni complementare este compusă din 62 cvartale după cum au fost grupate parcelele agricole.
Subzona de comerţ, servicii şi instituţii publice este grupată pe parcela cu nr. top A 713/3, iar pe 2 parcele s-au organizat spaţii verzi, care însumează un procent de 5,31% din suprafaţa totală de teren.
Numărul de loturi destinate construirii de locuinţe individuale este de 56, iar suprafaţa acestora variază între 580mp şi 1120mp. 
Indicii de construibilitate propuşi pentru zona de locuinţe sunt:
POT maxim = 35 %

CUT maxim = 1,5
Regim maxim de înălţime = D+P+1E+M 
Pentru zona prevăzută cu servicii din documentaţie, indicii de construibilitate se vor propune printr-un P.U.D.
Amplasare construcţiilor faţă de limitele laterale şi faţă de aliniament se va face cu respectare Regulamentului General de Urbanism şi a Regulamentului Local de Urbansim aferent Plenului Urbanistic General.
Se vor respecta prevederile din cadrul avizelor furnizorilor de utilităţi şi ale organismelor abilitate. Reţelele edilitare se vor realiza doar prin racordarea la sistemele centralizate ale localităţii, conform avizelor anexate la dosar, pe cheltuiala beneficiarilor documentaţiei.
Autorizarea oricăror lucrări de construire în conformitate cu prezentul PUZ, se va face după ce drumurile prevăzute vor fi domeniu public, în conformitate cu declaraţia notarială nr. 201/07.02.2007 anexată la documentaţie.
Suprafaţa studiată prin prezentul Plan Urbanistic Zonal se va introduce în intravilanul municipiului Timişoara după scoaterea din circuitul agricol a terenului care se va face pe cheltuiala beneficiarilor acestei documentaţiei.

După introducerea în intravilanul municipiului Timişoara întreaga suprafaţă de teren de 71500 mp va trece în zona B de impozitare.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Plan Urbanistic Zonal “Zonă de locuinţe şi funcţiuni complementare”, extravilan Timişoara, aeroportul utilitar Cioca se va integra în Planul Urbanistic General al Municipiului Timişoara şi va avea o valabilitate de 10 ani.

